Les actuacions mediambientals als voltants del Parc de Bombers de Gandia minimitzen els riscos d'inundacions
08 juliol 2024

## Les actuacions mediambientals als voltants del Parc de Bombers de Gandia minimitzen els riscos d'inundacions08 juliol 2024Última actualització: 08 juliol 2024

![](../gestion/img/2ecb28a4850d77bc52757c700a9741f3cd229c5740f5a9361ea18e7c6acdb63f.jpg)  
  

L'_alcaldessa accidental i regidora de Medi Ambient_, **Alícia Izquierdo**, ha visitat aquest matí el **Parc de Bombers de Gandia** per tal de comprovar el **progrés de les actuacions verdes que s’estan fent als voltants**.

Així, **gràcies al departament de Medi Ambient i a la col·laboració amb Adif, la Demarcació de Carreteres de Ministeri Foment i el Consorci Provincial de Bombers de València**, s'estan duent a terme diverses accions com ara la **neteja de la zona**, l'**eliminació de la vegetació exòtica invasora** i la **instal·lació d'unes lones per impedir que les canyes hi tornen a créixer**.

Izquierdo ha explicat que la necessitat d'aquestes accions radica en el fet que el parc de bombers està a una zona inundable en la qual s'ajunten diverses eixides d'aigua que suposen un perill. Actuacions que també s'han realitzat al barranc de Beniopa i al riu Serpis.

_«Crec que ens hem d'alegrar quan les administracions tenim la capacitat de col·laborar entre nosaltres, perquè aquestes actuacions han sigut possibles gràcies a eixe enteniment»_. En aquest sentit, ha agraït el seu suport a l'hora de portar endavant una qüestió de seguretat com aquesta: _«El canvi ha sigut molt evident»_, ha conclòs l’alcaldessa accidental.